CELEX: 62018CN0471
Language: et
Date: 2018-07-18 00:00:00
Title: Kohtuasi C-471/18 P: Saksamaa Liitvabariigi 18. juulil 2018 esitatud apellatsioonkaebus Üldkohtu (viies koda) 8. mai 2018. aasta otsuse peale kohtuasjas T-283/15: Esso Raffinage versus Euroopa Kemikaaliamet

5.11.2018   
            
            
               ET
            
            
               Euroopa Liidu Teataja
            
            
               C 399/21
            
         
      Saksamaa Liitvabariigi 18. juulil 2018 esitatud apellatsioonkaebus Üldkohtu (viies koda) 8. mai 2018. aasta otsuse peale kohtuasjas T-283/15: Esso Raffinage versus Euroopa Kemikaaliamet
      (Kohtuasi C-471/18 P)
      (2018/C 399/29)
      Kohtumenetluse keel: inglise
      
         Pooled
      
      
         Apellant: Saksamaa Liitvabariik (esindajad: advokaadid P. Klappich ja C. Schmidt)
      
         Teised menetlusosalised: Esso Raffinage, Euroopa Kemikaaliamet (ECHA), Prantsuse Vabariik, Madalmaade Kuningriik
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada Euroopa Liidu Üldkohtu 8. mai 2018. aasta otsus kohtuasjas T-283/15;
               
            
                  —
               
               
                  jätta hagi rahuldamata;
               
            
                  —
               
               
                  mõista Euroopa Kohtus ja Üldkohtus kantud kohtukulud välja esimese kohtuastme hagejalt.
               
            
         Väited ja peamised argumendid
      
      Apellant põhjendab apellatsioonkaebust järgmiste väidetega:
      Esiteks väidab apellant, et Üldkohus rikkus õigusnormi, kui ta andis ECHA poolt 1. aprillil 2015 Prantsuse ministère de l’Écologie, du Développement durable, des Transports et du Logement’le (keskkonna, säästva arengu, transpordi ja elamumajanduse ministeerium) saadetud kirjale „Määruse (EÜ) nr 1907/2006 alusel toimiku hindamise otsuse põhjal koostatud mittevastavusteatis“ õigusliku tähenduse ja käsitas seda kirja aktina, mille peale saab esitada tühistamishagi ELTL artikli 263 alusel.
      Teiseks väidab apellant, et Üldkohus viitas vääralt määruse (EÜ) nr 1907/2006 (1) artikli 42 lõikele 1, selle asemel et viidata määruse nr 1907/2006 artikli 22 lõikele 2.
      Kolmandaks ei nõustu apellant Üldkohtu analüüsiga, mis puudutab pädevuse jagunemist liikmesriikide ja ECHA vahel ja mille kohaselt on ainult ECHA-l pädevus otsustada registreerimiseks esitatud teabe määrusele nr 1907/2006 vastavuse üle.
      
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1; parandus ELT 2007 L 136, lk 3).